CELEX: 31992D0570
Language: el
Date: 1992-11-05 00:00:00
Title: 92/570/ΕΟΚ: Απόφαση της Επιτροπής της 5ης Νοεμβρίου 1992 για την τροποποίηση της απόφασης 91/479/ΕΟΚ σχετικά με τους όρους υγειονομικού ελέγχου και την κτηνιατρική πιστοποίηση για την εισαγωγή κατεψυγμένου σπέρματος βοοειδών από τις Ηνωμένες Πολιτείες της Αμερικής

Avis juridique important

|

31992D0570

92/570/ΕΟΚ: Απόφαση της Επιτροπής της 5ης Νοεμβρίου 1992 για την τροποποίηση της απόφασης 91/479/ΕΟΚ σχετικά με τους όρους υγειονομικού ελέγχου και την κτηνιατρική πιστοποίηση για την εισαγωγή κατεψυγμένου σπέρματος βοοειδών από τις Ηνωμένες Πολιτείες της Αμερικής  

Επίσημη Εφημερίδα αριθ. L 367 της 16/12/1992 σ. 0035 - 0035

ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Νοεμβρίου 1992  για την τροποποίηση της απόφασης 91/479/ΕΟΚ σχετικά με τους όρους υγειονομικού ελέγχου και την κτηνιατρική πιστοποίηση για την εισαγωγή κατεψυγμένου σπέρματος βοοειδών από τις Ηνωμένες Πολιτείες της  Αμερικής  (92/570/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), όπως τροποποιήθηκε τελευταία από την  οδηγία 90/425/ΕΟΚ (2), και ιδίως τα άρθρα 10 και 11,  Εκτιμώντας:  ότι με την απόφαση 91/479/ΕΟΚ της Επιτροπής (3) καθορίζονται οι υγειονομικές συνθήκες και το κτηνιατρικό πιστοποιητικό για την εισαγωγή βοείου σπέρματος από τις Ηνωμένες Πολιτείες της Αμερικής-  ότι πρόσφατα έχουν γίνει πρόοδοι στην κατανόηση της επιδημιολογίας της γαγγραινώδους κόρυζας καθώς και τεχνολογικές πρόοδοι στις δοκιμές ανιχνεύσεώς της-  ότι η απόφαση 91/479/ΕΟΚ πρέπει να τροποποιηθεί αντιστοίχως-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το κείμενο της παραγράφου 5 του παραρτήματος ΙΙΑ της απόφασης 91/479/ΕΟΚ αντικαθίσταται από το ακόλουθο κείμενο:  "5. Σπέρμα το οποίο εμπίπτει στην κατωτέρω κατηγορία ταξινομείται σαν απηλλαγμένο γαγγραινώδους κόρυζας για τους σκοπούς της εξαγωγής του εν λόγω σπέρματος στην Ευρωπαϊκή Κοινότητα:  σπέρμα που έχει συλλεχθεί καθ' όλο το έτος από ταύρο ορο-αρνητικό για γαγγραινώδη κόρυζα όταν δείγμα αίματος του συγκεκριμένου ταύρου, που έχει συλλεχθεί 21 ημέρες μετά το τέλος της περιόδου συλλογής σπέρματος, έχει υποβληθεί, με αρνητικό αποτέλεσμα, σε  δοκιμή ELISA για αντισώματα του ιού της γαγγραινώδους κόρυζας και σε δοκιμή AGID και δοκιμή αδρανοποιήσεως του ιού για αντισώματα κατά όλων των οροτύπων του ιού της επιζωοτικής αιμορραγικής ασθένειας που υπάρχουν στις Ηνωμένες Πολιτείες της Αμερικής  σύμφωνα με τα πρωτόκολλα δοκιμής που αναφέρονται στο παράρτημα 4."  Άρθρο 2  Η παρούσα απόφαση αρχίζει να ισχύει 15 ημέρες από την κοινοποίησή της στα κράτη μέλη.  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 5 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 194 της 22. 7. 1988, σ. 10. (2) ΕΕ αριθ. L 224 της 18. 8. 1990, σ. 29. (3) ΕΕ αριθ. L 258 της 16. 9. 1991, σ. 1.